pythainlp/thaigov-v2-corpus-31032024 huggingface dataset:
รัฐบาลไทย-ผู้ตรวจเดชาฯ  ลงพื้นที่ จ.สมุทรสาคร ติดตามการแก้ไขปัญหาโรงงานอุตสาหกรรม พร้อม หารือ สอจ. ระดมสมองการตรวจกำกับโรงงานที่สร้างผลกระทบต่อชุมชนและสิ่งแวดล้อม
วันพฤหัสบดีที่ 26 ตุลาคม 2566
26/10/2566
ผู้ตรวจเดชาฯ  ลงพื้นที่ จ.สมุทรสาคร ติดตามการแก้ไขปัญหาโรงงานอุตสาหกรรม พร้อม หารือ สอจ. ระดมสมองการตรวจกํากับโรงงานที่สร้างผลกระทบต่อชุมชนและสิ่งแวดล้อม
ผู้ตรวจเดชาฯ  ลงพื้นที่ จ.สมุทรสาคร ติดตามการแก้ไขปัญหาโรงงานอุตสาหกรรม พร้อม หารือ สอจ. ระดมสมองการตรวจกํากับโรงงานที่สร้างผลกระทบต่อชุมชนและสิ่งแวดล้อม
วันที่ 26 ตุลาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่สํานักงานอุตสาหกรรมจังหวัดสมุทรสาคร (สอจ.สมุทรสาคร) โดยมีนายพุทธิกรณ์ วิชัยดิษฐ อุตสาหกรรมจังหวัดสมุทรสาคร และเจ้าหน้าที่ให้การต้อนรับ ร่วมประชุมรายงานความก้าวหน้าการแก้ไขปัญหาโรงงานอุตสาหกรรมในพื้นที่จังหวัดสมุทรสาคร และระดมสมองเพื่อวางแผนการดําเนินงาน และแนวทางการตรวจกํากับโรงงานในพื้นที่จังหวัดสมุทรสาครที่มีจํานวนมากกว่า 6,300 โรงงาน โดยจนถึงไตรมาสแรกของปี 2567 จะเน้นตรวจติดตามอย่างเข้มข้นในโรงงานจําพวกหล่อหลอมโลหะ ห้องเย็น และโรงงานที่ระบายน้ําทิ้งลงสู่ลําคลองสาธารณะซึ่งส่งผลกระทบต่อชุมชนและสิ่งแวดล้อม นอกจากนี้ ยังหารือการนําระบบ IT มาช่วยบริหารและกํากับติดตามโรงงานในการแก้ไขข้อร้องเรียน มลพิษทางน้ํา รวมถึงการตั้งเป้าหมายที่จะผลักดันจังหวัดสมุทรสาครเป็นเมืองอุตสาหกรรมสีเขียว ภายใน 1-2 ปีข้างหน้าอีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับ กสม. และหน่วยงานที่เกี่ยวข้อง หารือการกำหนดนิยามพื้นที่ป่าไม้และการปฏิรูปกฎหมายป่าไม้ของประเทศไทย
วันพฤหัสบดีที่ 26 ตุลาคม 2566
26/10/2566
กระทรวงยุติธรรม ร่วมกับ กสม. และหน่วยงานที่เกี่ยวข้อง หารือการกําหนดนิยามพื้นที่ป่าไม้และการปฏิรูปกฎหมายป่าไม้ของประเทศไทย
กระทรวงยุติธรรม ร่วมกับ กสม. และหน่วยงานที่เกี่ยวข้อง หารือการกําหนดนิยามพื้นที่ป่าไม้และการปฏิรูปกฎหมายป่าไม้ของประเทศไทย
ในวันพฤหัสบดีที่ ๒๖ ตุลาคม ๒๕๖๖ เวลา ๐๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม หารือร่วมกับคณะกรรมการสิทธิมนุษยชนแห่งชาติ (กสม.) นําโดย นางสาวศยามล ไกรยูรวงศ์ กรรมการสิทธิมนุษยชนแห่งชาติ ในประเด็นการกําหนดนิยามพื้นที่ป่าไม้และการปฏิรูปกฎหมายป่าไม้ของประเทศไทย โดยมี นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วย นางสุจิตรา แก้วไกร รองอธิบดีกรมคุ้มครองสิทธิและเสรีภาพ รองศาสตราจารย์ ดร.วีระภาส คุณรัตนสิริ คณะวนศาสตร์ มหาวิทยาลัยเกษตรศาสตร์ คณะกรรมการนโยบายที่ดินแห่งชาติ (คทช.) ผู้แทนกรมป่าไม้ สํานักงานการปฏิรูปที่ดินเพื่อเกษตรกรรม (สปก.) และหน่วยงานที่เกี่ยวข้อง เข้าร่วมหารือ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม
ในการนี้ ที่ประชุมได้ร่วมกันหารือในประเด็นที่สําคัญ ๓ ประเด็น ได้แก่ ๑. การกําหนดนิยามพื้นที่ป่าไม้ ๒. การปฏิรูปกฎหมายป่าไม้ และ ๓. กฎระเบียบว่าด้วยสินค้าที่ปลอดการทําลายป่า เพื่อป้องกันการกีดกันทางการค้าของ EU Deforestation-free Products Regulation (EUDR)
รมว.ยุติธรรม กล่าวว่า ปัญหาเกี่ยวกับที่ดินทํากินและพื้นที่ป่าไม้ ต้องยอมรับว่าเป็นปัญหาที่มีผลกระทบค่อนข้างรุนแรงในทุกพื้นที่ทั้งนี้ การจัดทํากฎหมายต้องยึดหลักสําคัญ ๓ ประการ ได้แก่ ๑. หลักประชาธิปไตย คือ รัฐธรรมนูญที่เป็นกฎหมายสูงสุดของประเทศ ๒. หลักสิทธิมนุษยชน ที่ดินทํากิน ที่อยู่อาศัยของประชาชน ถือเป็นสิทธิมนุษยชนที่สหประชาชาติกําหนดไว้ และ ๓. หลักนิติธรรม โดยกฎหมายควรเท่ากับความยุติธรรม กฎหมายต้องเท่ากับความเป็นจริง และกฎหมายต้องเท่ากับการหวงแหนและการปกป้องของประชาชนที่อยากจะปกป้องกฎหมายนั้น ทั้งนี้ มีประเด็นสําคัญที่ต้องคํานึงถึง อาทิ การเพิ่มพื้นที่ป่า และการนิรโทษกรรมเพื่อช่วยเหลือประชาชนผู้ที่ได้รับผลกระทบและไม่ได้รับความเป็นธรรมจากการประกาศแนวเขตของรัฐ เป็นต้น โดยกระทรวงยุติธรรม จะประสานหารือร่วมกับ กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กระทรวงมหาดไทย และหน่วยงานที่เกี่ยวข้อง เพื่อการปฏิรูปและจัดทําประมวลกฎหมายป่าไม้ของประเทศไทยต่อไป
รัฐบาลไทย-ข่าวทำเนียบรัฐบาล-กระทรวงเกษตรฯใส่ใจสิ่งแวดล้อม เตรียมส่งเสริมปศุสัตว์สีเขียว
วันพฤหัสบดีที่ 26 ตุลาคม 2566
กระทรวงเกษตรฯใส่ใจสิ่งแวดล้อม เตรียมส่งเสริมปศุสัตว์สีเขียว
กระทรวงเกษตรฯใส่ใจสิ่งแวดล้อม เตรียมส่งเสริมปศุสัตว์สีเขียว
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังหารือแนวทางในการส่งเสริมพัฒนาธุรกิจอาหารสัตว์และปศุสัตว์ไทย ร่วมกับ สมาคมผู้ผลิตอาหารสัตว์ไทย โดยมี นายอภัย สุทธิสังข์ รองปลัดกระทรวงเกษตรและสหกรณ์ นายสัตวแพทย์โสภัชย์ ชวาลกุล รองอธิบดีกรมปศุสัตว์ และเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ว่า ปัจจุบันสถานการณ์กระแสตลาดอาหารสัตว์โลกได้ให้ความสําคัญต่อกระบวนการผลิตวัตถุดิบอาหารสัตว์ที่เป็นมิตรต่อสิ่งแวดล้อมมากขึ้น ซึ่งสอดคล้องกับนโยบายการบริหารจัดการของกระทรวงเกษตรและสหกรณ์โดยรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ได้มีการจัดตั้งคณะกรรมการบริหารนโยบายการจัดการทรัพยากรทางการเกษตร ทําการเกษตรที่ใส่ใจสิ่งแวดล้อม (Go Green) ด้วย BCG และ Carbon Credit โดยบูรณาการร่วมกับหน่วยงานราชการภายในสังกัดเพื่อขับเคลื่อนนโยบายการจัดการทรัพยากรทางการเกษตรที่ลดผลกระทบต่อสิ่งแวดล้อม สู่การปฏิบัติอย่างเป็นรูปธรรม และเพื่อแลกเปลี่ยนข้อมูลที่เป็นประโยชน์ต่อการพัฒนางานจากผู้เชี่ยวชาญที่เกี่ยวข้อง ในการส่งเสริมพัฒนาองค์ความรู้ให้กับเกษตรกรอย่างทั่วถึงพร้อมทั้งประสานหน่วยงานภายนอกที่เกี่ยวข้องในการส่งเสริมการปรับเปลี่ยนกระบวนการผลิตของโรงงานอุตสาหกรรม โรงฆ่าสัตว์ เพื่อการที่เป็นมิตรต่อสิ่งแวดล้อมตลอดห่วงโซ่ปศุสัตว์ต่อไป
รัฐบาลไทย-ข่าวทำเนียบรัฐบาล-นายกฯ เผยเอกชนซาอุฯ สนใจลงทุนในไทย
วันเสาร์ที่ 21 ตุลาคม 2566
21/10/2566
นายกฯ เผยเอกชนซาอุฯ สนใจลงทุนในไทย
นายกฯ เผยเอกชนซาอุฯ สนใจลงทุนในไทย
วันนี้ (21 ตุลาคม 2566) เวลา 10.30 น. ณ กรุงริยาด ราชอาณาจักรซาอุดีอาระเบีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ว่า จากการพบปะกับภาคเอกชน 4 บริษัท บริษัทแรกคือ ซาลิก เป็นบริษัทที่ครบวงจรด้านการเกษตรและปศุสัตว์ มีการลงทุนไปทั่วโลก เพื่อสร้างความมั่นคงทางอาหาร รู้สึกแปลกใจอย่างมาก ขนาดประเทศเขามีแต่ทะเลทราย แต่มีบริษัทใหญ่ระดับโลกในการค้าขายสินค้าเกษตรและปศุสัตว์ที่อเมริกาใต้ ยุโรป และในเอเชีย โดยวันนี้มีการพูดคุยกันหลายเรื่อง ทางด้านการเกษตร ด้านปศุสัตว์ เรื่องของวัว ซึ่งเป็นนโยบายหลักของรัฐบาลนี้ว่าจะสามารถผลักดันไปด้วยกันหรือไม่ รวมถึงการทําถั่วเหลือง เป็นอีกเรื่องที่เขามั่นใจว่า ความต้องการของตลาดโลกมีความต้องการที่สูงขึ้น ซึ่งเป็นสองเรื่องที่เราต้องการหารือ
นายกรัฐมนตรีกล่าวต่อไป ถ้าเป็นไปได้จะให้รัฐมนตรีกระทรวงเกษตรและสหกรณ์ นําภาคเอกชนมาพูดคุยกับทาง บริษัทกับ SALIC ซึ่งเขาก็ยินดีและตื่นเต้น ที่เราจะมีการทําอะไรร่วมกันในมิติใหม่ๆ และมิติใหญ่ๆ รวมถึงได้เจอกับกองทุนเพื่อการลงทุนสาธารณะ หรือ PIF ซึ่งเป็นกองทุนที่มีขนาดใหญ่มาก ลงทุนทั้งในซาอุฯ และต่างประเทศ เช่น สหรัฐฯ และจีน แต่ยังไม่มีการลงทุนที่เมืองไทย แต่ก็ต้องการลงทุนด้านเมกะโปรเจกต์ เพราะฉะนั้นไทยเองมีโครงการขนาดใหญ่เยอะ จึงจะมีการพูดคุยกันต่อ ทั้งนี้ทางบริษัทดังกล่าว ยังเป็นผู้ถือหุ้นรายใหญ่ของบริษัทปิโตรเคมีและน้ํามัน ที่ใหญ่ที่สุดในโลก ซึ่งมีการค้าขายกับเราเยอะอยู่แล้ว และพยายามหาโอกาสร่วมมือทําธุรกิจกับไทยในหลายๆ เรื่อง ไม่ว่าจะเป็นเรื่องการหาโรงกลั่น ซึ่งเขาเข้าใจว่าโรงกลั่นเรามีสภาพที่เก่า และต้องการอัปเกรด ซึ่งต้องการเงินลงทุนหลายแสนล้านบาท จึงมีการพูดคุยและตนจะส่งเจ้าหน้าที่มาประสานงานต่อ และรายสุดท้าย คือ บริษัท SABIC ซึ่งเป็นผู้ผลิตเคมีภัณฑ์ของซาอุดีฯ ที่ใหญ่ที่สุดในโลก มีผู้ถือหุ้นคนเดียวกัน นั้นคือ PIF ซึ่งมีการลงทุนในไทยเยอะมากอยู่แล้ว และเรื่องของปุ๋ย ที่ส่งให้เราเป็นรายใหญ่ที่สุด เอกชนไทยที่ทําเกษตรกรรมก็ซื้อจากบริษัทนี้เยอะมาก รวมถึงหัวเชื้อปุ๋ย ที่เรามีอยู่ทางภาคตะวันออกเฉียงเหนือ ก็จะมีการพูดคุยเพื่อหาความร่วมมือกัน และสิ่งที่น่ายินดีอย่างหนึ่ง ที่ตนถามเขาว่า บริษัท SABIC มีความสัมพันธ์ที่ดีกับ ปตท. และหลายบริษัทเอกชน ทางเขาติดขัดอะไรหรือไม่เกี่ยวกับการลงทุน การทําธุรกิจกับไทย ซึ่งเขาบอกไม่มีเลย ทุกอย่างได้รับการสนับสนุนที่ดีมาก และอยากให้การสัมพันธ์เดินต่อไป ตนต้องขอบคุณหน่วยงานต่างๆ ที่ร่วมงานกับทาง บริษัท SABIC ที่ทําให้เขาชื่นชมเราได้ตรงนี้ ก็หวังว่าการลงทุนจะพัฒนาต่อไปในทุกมิติ
รัฐบาลไทย-ข่าวทำเนียบรัฐบาล-นายกฯ เผย ชมนิทรรศการเมืองใหม่ เล็งต่อยอดทำความเข้าใจโครงการเมกะโปเจกต์ไทยอนาคต
วันเสาร์ที่ 21 ตุลาคม 2566
21/10/2566
นายกฯ เผย ชมนิทรรศการเมืองใหม่ เล็งต่อยอดทําความเข้าใจโครงการเมกะโปเจกต์ไทยอนาคต
นายกฯ เผย ชมนิทรรศการเมืองใหม่ เล็งต่อยอดทําความเข้าใจโครงการเมกะโปเจกต์ไทยอนาคต
วันนี้ (21 ตุลาคม 2566) เวลา 10.30 น. ณ กรุงริยาด ราชอาณาจักรซาอุดีอาระเบีย นายเศรษฐา ทวีสิน นายกรัฐมนตรีและ รัฐมนตรีว่าการกระทรวงการคลังให้สัมภาษณ์ว่า ได้ไปเยี่ยมชมเมืองโบราณของซาอุดีอาระเบีย ประมาณ 300-400 ปี ถือเป็นเมืองแรกในซาอุฯ ซึ่งถูกทําลายไปและสร้างขึ้นมาใหม่ โดยมีการลงทุนไปเยอะมาก ในการสร้างเมืองแห่งนี้เพื่อการท่องเที่ยว โดยมีการสร้างพื้นที่อย่างมโหฬหาร และได้ขึ้นเป็นทะเบียนมรดกโลกด้วย รวมถึงยังได้เยี่ยมชมนิทรรศการเมืองแห่งอนาคต ซึ่งจะมีการลงทุนกว่า 5 แสนล้านล้านเหรียญสหรัฐฯ ซึ่ง
นายกรัฐมนตรี กล่าวว่า รู้สึกตกใจในความอลังการยิ่งใหญ่ โดยซาอุฯ มีความมั่งคั่งสูงจากการค้าขาย ปิโตรเคมีคอล และน้ํามัน เพราะฉะนั้น จึงมีเงินทุนสูงมาก แต่เขาเองก็ทราบดีว่าโลกเปลี่ยนไป การส่งเสริมการลงทุนและสร้างเมืองใหม่เป็นเรื่องสําคัญ ตนเองได้ดูนิทรรศการและวิธีการที่เขาเสนอ ซึ่งการลงทุนน่าจะนําไปใช้ไก้ในการต้องทําความเข้าใจกับทุกภาคส่วนในแง่เมกะโปรเจกต์ที่เราจะทําที่เมืองไทย ไม่ว่าจะเป็นรถไฟฟ้าหรือ แลนด์บริดจ์
รัฐบาลไทย-ข่าวทำเนียบรัฐบาล-​ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนำไปช่วยเหลือผู้ประสบอุทกภัย
วันเสาร์ที่ 21 ตุลาคม 2566
21/10/2566
​ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
​ก.อุตฯ รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
วันที่ 18-19 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจาก สํานักงานอุตสาหกรรมจังหวัด และสถาบันฯ นําโดย นายอาทิตย์ องคุทานนท์ อุตสาหกรรมจังหวัดนนทบุรี นายอนิรุทธ์ โพธิหล้า อุตสาหกรรมจังหวัดนครปฐม นายธีระ แก้วพิมล อุตสาหกรรมจังหวัดพระนครศรีอยุธยา นางสาวสมใจ มีสมบูรณ์ อุตสาหกรรมจังหวัดลพบุรี นายพัตทอง กิตติวัฒน์ อุตสาหกรรมจังหวัดปราจีนบุรี นายสถิตย์ จันทะลุน รักษาการหัวหน้ากลุ่มโรงงานอุตสาหกรรมจังหวัดสระบุรี สถาบันไทย-เยอรมัน โดยมีนายศิรัส โชติเวทธํารง ผู้อํานวยการฝ่ายบริหารทั่วไป และผู้แทนจากสถาบันเหล็กและเหล็กกล้าแห่งประเทศไทย เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ เผยผู้นำเวทีอ่าวอาหรับต่างห่วงสถานการณ์ฮามาส-อิสราเอล เรียกร้องปล่อยตัวประกันโดยเร็ว เป็นห่วงผู้บริสุทธิ์
วันศุกร์ที่ 20 ตุลาคม 2566
20/10/2566
นายกฯ เผยผู้นําเวทีอ่าวอาหรับต่างห่วงสถานการณ์ฮามาส-อิสราเอล เรียกร้องปล่อยตัวประกันโดยเร็ว เป็นห่วงผู้บริสุทธิ์
นายกฯ เผยผู้นําเวทีอ่าวอาหรับต่างห่วงสถานการณ์ฮามาส-อิสราเอล เรียกร้องปล่อยตัวประกันโดยเร็ว เป็นห่วงผู้บริสุทธิ์
วันที่ 20 ตุลาคม เวลา 13.30 น. (ตามเวลาท้องถิ่นซึ่งช้ากว่าประเทศไทย 4 ชั่วโมง) ที่ซาอุดิอาระเบีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงความคืบหน้าการช่วยเหลือคนไทยในอิสราเอล ว่า ในที่ประชุมสุดยอดอาเซียน-คณะมนตรีความร่วมมือรัฐอ่าวอาหรับ ผู้นําหลายๆ ชาติได้พูดถึง เหตุการณ์ที่เราทุกคนไม่อยากให้เกิดคือสถานการณ์ความรุนแรงระหว่างฮามาสกับอิสราเอล มีการเรียกร้องขอให้ปล่อยตัวประกันออกมาโดยเร็วเพราะเป็นบุคคลที่บริสุทธิ์ ต้องการให้ยุติสถานการณ์โดยเร็วด้วยการเจรจาด้วยความสันติ
นายกรัฐมนตรี กล่าวว่า ในช่วงการรับประทานอาหารกลางวันร่วมกันของผู้นําตนได้นั่งข้างกับกษัตริย์โอมาน ที่มีความคุ้นเคยกับประเทศไทยดีมาก ซึ่งประเทศไทย โดย บริษัท ปตท. สํารวจและผลิตปิโตรเลียม จํากัด (มหาชน) เป็นบริษัทที่ลงทุนสูงที่สุดบริษัทหนึ่งในโอมาน การลงทุนในด้านการท่องเที่ยวก็มีมาก สายการบินที่บินสัปดาห์ละ 3-4 วัน ไปประเทศไทย ตนเองบอกว่าอยากให้นักท่องเที่ยวโอมานไปประเทศไทยมากขึ้น ซึ่งกษัตรย์โอมานก็ตอบรับ เพราะครอบครัวของท่านก็เป็นคนไข้อยู่ที่โรงพยาบาลในประเทศไทย ชื่นชมการรักษาพยาบาลของประเทศไทย พร้อมหารือกันถึงปัญหาอิสราเอล ซึ่งตนได้แจ้งว่าประเทศไทยไม่ได้เป็นคู่กรณี แต่สูญเสียมากที่สุดเป็นอันดับ 2 รองจากสหรัฐฯ ทั้งนี้ หลังจากเสร็จการประชุมครั้งนี้ ท่านจะรีบเสด็จไปไคโรเพื่อเข้าร่วมประชุมใหญ่ และจะมีบรรดาผู้นําบินตามไปสมทบซึ่งจะพูดคุยกันเรื่องความไม่สงบในกาซาและอิสราเอล
นายกรัฐมนตรี กล่าวว่า หลังการรับประทานอาหาร ได้พบกับมกุฎราชกุมาร และนายกรัฐมนตรีของซาอุดีอาระเบีย อีกครั้ง และท่านตระหนักดีถึงความสูญเสียของคนไทยทั้ง 30 คนและตัวประกันอีก 17 คน ทั้งนี้ ได้พูดคุยกับสมเด็จพระราชาธิบดีของบรูไน ได้แสดงความเป็นห่วงประเทศไทยและตัวประกัน ซึ่งตัวท่านเองก็พยายามพูดคุยกับบรรดาผู้นําต่างๆ เพราะท่านมีความคุ้นเคยและท่านรักประเทศไทย ทุกท่านแสดงความห่วงใยตัวประกัน และตกใจถึงความสูญเสียครั้งใหญ่ของเรา ก็มีการพูดคุยกันดี
รัฐบาลไทย-ข่าวทำเนียบรัฐบาล-นายกฯ ถกสุดยอดอาเซียน GCC  ก่อนเข้าเฝ้าฯ เจ้าชายซาอุฯ พร้อมฝากฝังแรงงานไทย 6,000 คน   แจงถึงซาอุฯ ช้ากว่า 4 ชม. เหตุเครื่องบินเบรกเสีย
วันศุกร์ที่ 20 ตุลาคม 2566
20/10/2566
นายกฯ ถกสุดยอดอาเซียน GCC  ก่อนเข้าเฝ้าฯ เจ้าชายซาอุฯ พร้อมฝากฝังแรงงานไทย 6,000 คน   แจงถึงซาอุฯ ช้ากว่า 4 ชม. เหตุเครื่องบินเบรกเสีย
นายกฯ ถกสุดยอดอาเซียน GCC  ก่อนเข้าเฝ้าฯ เจ้าชายซาอุฯ พร้อมฝากฝังแรงงานไทย 6,000 คน   แจงถึงซาอุฯ ช้ากว่า 4 ชม. เหตุเครื่องบินเบรกเสีย
วันนี้ (20 ตุลาคม 2566) เวลา 13.30 น.(ตามเวลาท้องถิ่นของซาอุดีอาระเบีย ซึ่งช้ากว่าประเทศไทย 4 ชม.) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ชี้แจงถึงกรณีการเดินทางมายังซาอุดีอาระเบียล่าช้ากว่ากําหนดกว่า 4 ชั่วโมง เนื่องจากเครื่องบินเบรกเสีย ต้องซ่อม แต่ก็ไม่กระทบต่อการเข้าร่วมประชุมสุดยอดอาเซียน-คณะมนตรีความร่วมมือรัฐอ่าวอาหรับ ครั้งที่ 1 เพราะเมื่อเดินทางมาถึงก็สามารถเข้าร่วมประชุมได้ทันที
โดยการประชุมดังกล่าวถือเป็นครั้งแรก ระหว่างกลุ่มประเทศอาเซียนกับ GCC ภายใต้การนําของเจ้าชายมุฮัมมัด บิน ซัลมาน บิน อับดุลอาซีซ อาล ซะอูด มกุฎราชกุมาร และนายกรัฐมนตรีแห่งราชอาณาจักรซาอุดีอาระเบีย ได้เปิดการประชุม จากนั้นเป็นการกล่าวสุนทรพจน์ของผู้นําประเทศสมาชิกอาเซียน เพื่อให้ความมั่นใจว่าระหว่างสองทวีปมีความสัมพันธ์ที่ดี มีแนวทางที่ชัดเจน เรื่องศักยภาพยังสามารถไปได้อีกไกล ทั้งการลงทุน การท่องเที่ยว การแพทย์  ที่ยังสามารถทําอะไรได้อีกมาก
จากนั้น ได้มีการพูดคุยกับนายกรัฐมนตรีฟิลิปปินส์ ซึ่งได้เชิญให้ตนในฐานะผู้นําไทยคนใหม่ไปเยือนฟิลิปปินส์ในไตรมาส 2 ของปีหน้า นอกจากนี้ยังได้พูดคุยกับนายกรัฐมนตรีสิงคโปร์ และสมเด็จรามาชาธิบดีของบูรไนด้วย ขณะที่ในวันนี้ ตนได้เข้าเฝ้ามกุฎราชกุมาร และนายกรัฐมนตรีแห่งซาอุดีอาระเบีย ซึ่งตนได้ฝากฝังแรงงานไทย 6,000 คนในซาอุฯ พร้อมขอบคุณที่ดูแลเป็นอย่างดี ขณะที่เจ้าชายฯ เห็นว่าควรทําสนธิสัญญาการค้าระหว่างไทยกับ GCC และได้กําหนดกรอบเวลาการเริ่มต้นในเดือน ม.ค. เพราะการค้าไทยกับGCC ยังพัฒนาไปได้อีกไกล ซึ่งนายปานปรีย์ พหิทธานุกร รองนายกฯ และ รมว.ต่างประเทศ กับ รมว.ต่างประเทศซาอุฯ มีการพูดคุยถึงแผนดําเนินการในอนาคต ซึ่งมีการพูดคุยเป็นมิตรภาพที่ดีต่อกัน
นายเศรษฐา เปิดเผยด้วยว่า ในวันพรุ่งนี้ (21 ต.ค.) ตนจะได้พบปะพูดคุยกับบริษัทยักษ์ใหญ่ “อารัมโก” บริษัทน้ํามันแห่งใหญ่ของซาอุดีอาระเบีย
รัฐบาลไทย-ข่าวทำเนียบรัฐบาล-“รัดเกล้า” เผย รัฐบาล โดย ก.คลัง จัดทำแผนปฏิบัติการด้านการพัฒนาทักษะทางการเงิน และนโยบายสร้างรายได้ ลดรายจ่าย และเสริมทักษะเพื่อช่วยไทยก้าวเข้าสู่สังคมผู้สูงอายุโดยสมบูรณ์
วันเสาร์ที่ 21 ตุลาคม 2566
21/10/2566
“รัดเกล้า” เผย รัฐบาล โดย ก.คลัง จัดทําแผนปฏิบัติการด้านการพัฒนาทักษะทางการเงิน และนโยบายสร้างรายได้ ลดรายจ่าย และเสริมทักษะเพื่อช่วยไทยก้าวเข้าสู่สังคมผู้สูงอายุโดยสมบูรณ์
“รัดเกล้า” เผย รัฐบาล โดย ก.คลัง จัดทําแผนปฏิบัติการด้านการพัฒนาทักษะทางการเงิน และนโยบายสร้างรายได้ ลดรายจ่าย และเสริมทักษะเพื่อช่วยไทยก้าวเข้าสู่สังคมผู้สูงอายุโดยสมบูรณ์ และเพิ่มวินัยทางการเงินให้คนไทยทุกช่วงวัย
วันนี้ (21 ต.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า การเปลี่ยนแปลงด้านโครงสร้างประชากรที่กําลังก้าวสู่สังคมผู้สูงอายุโดยสมบูรณ์ และรูปแบบการใช้ชีวิตของคนในสังคมที่มีความเป็นบริโภคนิยมมากขึ้น ถือเป็นหนึ่งในความท้าทายหลักของประเทศไทย ซึ่งหากขาดการวางแผนที่ดีและการร่วมมือกันแก้ปัญหาจากหลากหลายภาคส่วน ความท้าทายนี้สามารถนําไปสู่ปัญหาทั้งด้านเศรษฐกิจและสังคมในระยะยาว รวมถึงปัญหาด้านการเงินได้
รัฐบาล โดย กระทรวงการคลังได้จัดทํา แผนปฏิบัติการด้านการพัฒนาทักษะทางการเงิน พ.ศ. 2565-2570 เพื่อกําหนดกรอบนโยบายและกลไกการบูรณาการเพื่อพัฒนาทักษะทางการเงินของประเทศไทย โดยแผนปฏิบัติการฯ ดังกล่าว ครอบคลุมประชาชนไทยทุกช่วงวัย โดยได้ระบุกลุ่มเป้าหมายที่ควรได้รับการพัฒนาทักษะทางการเงินอย่างเร่งด่วน เนื่องจากความรุนแรงของสภาพปัญหา ได้แก่ กลุ่มผู้มีความเปราะบางทางการเงินสูง ประกอบด้วย ผู้ประสบปัญหาภาวะหนี้รุนแรงและปัญหาความยากจน กลุ่มผู้พิการ กลุ่มประชาชนระดับฐานราก กลุ่มเยาวชน กลุ่มผู้สูงวัย
นอกจากนั้น รัฐบาลยังได้ดําเนิน (1) นโยบายสร้างรายได้ เช่น การขึ้นค่าแรงขั้นต่ํา และปรับฐานเงินเดือนคนจบปริญญาตรีภายในปี พ.ศ. 2570 อีกทั้ง มีนโยบายสนับสนุน Soft Power และในกลุ่มของเกษตรกรและผู้ประกอบการรายย่อย (2) นโยบายลดรายจ่าย เช่น การพักหนี้เกษตรกร และการลดค่าพลังงาน (3) นโยบายเสริมทักษะ อาทิ มาตรการทางเศรษฐกิจแบบเจาะจงตามความเหมาะสมกับปัญหาของพื้นที่หรือกลุ่มประชาชนหรือที่เรียกว่า Tailor-Made Policy ที่อาศัยประโยชน์จากการพัฒนาฐานข้อมูลขนาดใหญ่ (Big Data) และการวิเคราะห์ข้อมูล (Data Analytics) ซึ่งสามารถช่วยเพิ่มประสิทธิภาพการดําเนินนโยบายและนําส่งความช่วยเหลือได้มากขึ้น ทําให้การจัดสรรงบประมาณที่ภาครัฐมีอยู่อย่างจํากัดเกิดประโยชน์สูงสุด เพื่อสนับสนุนให้ประชาชนไทยมีระดับทักษะทางการเงินที่เพิ่มขึ้น สอดคล้องกับแผนปฏิบัติการด้านการพัฒนาทักษะทางการเงินฯ นําไปสู่ระดับทักษะทางการเงินที่เพิ่มขึ้นของประชาชนและนําไปสู่สุขภาวะทางการเงิน (financial well-being) หรือผลลัพธ์ทางเศรษฐกิจและสังคมที่จะช่วยสร้างความมั่นคงและความเป็นอยู่ที่ดีให้กับประชาชนอย่างทั่วถึงต่อไป
“การผลักดันแผนการและนโยบายเหล่านี้ให้เกิดผลสัมฤทธิ์ ต้องอาศัยการบูรณาการการดําเนินงานของหลายภาคส่วน ทั้งระดับบริหาร ไปจนถึงระดับของการรวบรวมและพัฒนาข้อมูลเชิงพื้นที่ จึงจะทําให้เราแก้ปัญหาได้เฉพาะเจาะจง ตรงจุด ตามความเหมาะสม กับความต้องการของแต่ละจุดเริ่มต้นของปัญหาด้านการเงินที่เกิดขึ้นได้ในระดับบุคคล ครัวเรือน อําเภอ และจังหวัดจุดเริ่มต้นของปัญหาด้านการเงิน ไม่ว่าจะเป็นในระดับบุคคล ครัวเรือน อําเภอ และจังหวัด” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยแถลงการณ์ ASEAN-GCC นายกฯ ห่วงใยคนไทยต้องการลำเลียงกลับโดยเร็วที่สุด และใช้ทุกช่องทางที่มีในการประสานการทำงานช่วยเหลือ ดูแลประชาชนไทย
วันเสาร์ที่ 21 ตุลาคม 2566
21/10/2566
โฆษกรัฐบาลเผยแถลงการณ์ ASEAN-GCC นายกฯ ห่วงใยคนไทยต้องการลําเลียงกลับโดยเร็วที่สุด และใช้ทุกช่องทางที่มีในการประสานการทํางานช่วยเหลือ ดูแลประชาชนไทย
โฆษกรัฐบาลเผยแถลงการณ์ ASEAN-GCC นายกฯ ห่วงใยคนไทยต้องการลําเลียงกลับโดยเร็วที่สุด และใช้ทุกช่องทางที่มีในการประสานการทํางานช่วยเหลือ ดูแลประชาชนไทย
วันนี้ (21 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า ผู้นําที่ร่วมประชุมสุดยอดอาเซียน-คณะมนตรีความร่วมมืออ่าวอาหรับ(ASEAN-GCC) มีความห่วงใยสถานการณ์ในตะวันออกกลาง โดยในที่ประชุมสุดยอด ASEAN-GCC ได้ออกแถลงการณ์ ดังนี้
แถลงการณ์อาเซียน-คณะมนตรีความร่วมมือรัฐอ่าวอาหรับต่อพัฒนาการในกาซาในการประชุมสุดยอดอาเซียน-คณะมนตรีความร่วมมือรัฐอ่าวอาหรับ (GCC) ในวันที่ 20 ตุลาคม 2566 ผู้นําได้แลกเปลี่ยนทัศนะและแสดงความห่วงกังวลเป็นอย่างยิ่งต่อพัฒนาการในตะวันออกกลาง และเห็นพ้องดังต่อไปนี้
1. ประณามการโจมตีพลเรือนทุกกรณี และเรียกร้องให้มีการหยุดยิงที่ยั่งยืนและให้ทุกฝ่ายที่เกี่ยวข้องเปิดทางให้สามารถเข้าถึงความช่วยเหลือด้านมนุษยธรรม เสบียงบรรเทาทุกข์ และปัจจัยพื้นฐาน ตลอดจนการบริการที่จําเป็นอื่น ๆ อย่างมีประสิทธิภาพและประสิทธิผลสูงสุด รวมทั้งการเชื่อมต่อไฟฟ้า น้ํา และให้สามารถลําเลียงเชื้อเพลิง อาหารและยารักษาโรคทั่วพื้นที่ในกาซาโดยไม่มีอุปสรรค
2. เรียกร้องทุกฝ่ายในความขัดแย้งให้การคุ้มครองต่อพลเรือน ละเว้นจากการมุ่งเป้าต่อคนเหล่านี้ และปฏิบัติตามกฎหมายมนุษยธรรมระหว่างประเทศ โดยเฉพาะหลักการและข้อกําหนดในอนุสัญญาเจนีวาเกี่ยวกับการคุ้มครองพลเรือนในเวลาสงคราม เมื่อวันที่ 12 สิงหาคม ค.ศ. 1949
3. เรียกร้องให้มีการปล่อยตัวตัวประกันพลเรือนและผู้ถูกจับกุมในทันทีและอย่างไม่มีเงื่อนไข โดยเฉพาะสตรี เด็ก ผู้ป่วย และผู้สูงวัย
4. เร่งให้ทุกฝ่ายที่เกี่ยวข้องดําเนินการไปสู่การแก้ไขความขัดแย้งโดยสันติ เพื่อบรรลุแนวทางแก้ไขสองรัฐ บนพื้นฐานของเขตแดนก่อนปี ค.ศ. 1967 ที่สอดคล้องกับกฎหมายระหว่างประเทศและข้อมติคณะมนตรีความมั่นคงแห่งสหประชาชาติ
5. สนับสนุนข้อริเริ่มของซาอุดีอาระเบีย สหภาพยุโรป และสันนิบาตรัฐอาหรับ โดยร่วมมือกับอียิปต์และจอร์แดน ในการฟื้นกระบวนการสันติภาพตะวันออกกลาง และแก้ไขข้อพิพาทระหว่างอิสราเอลกับประเทศเพื่อนบ้านโดยสอดคล้องกับกฎหมายระหว่างประเทศและข้อมติของสหประชาชาติทุกข้อที่เกี่ยวกับความขัดแย้งนี้
โฆษกประจําสํานักนายกรัฐมนตรีกล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ห่วงใยต่อสถานการณ์ทั้งต้องการลําเลียงคนไทยที่แสดงเจตจํานง ขอเดินทางกลับประเทศให้เร็วที่สุด และห่วงใยต่อความปลอดภัยของตัวประกันชาวไทย โดยยืนยันว่านายกฯ ใช้ทุกช่องทางที่มีทั้งทางภาครัฐ เอกชน และความสัมพันธ์ส่วนตัวในการประสานการทํางาน เพื่อดูแล และปกป้องคนไทยให้ปลอดภัยมากที่สุด
“การประชุมฯ ครั้งนี้ ไทยได้ร่วมแสดงท่าทีเช่นเดียวกับผู้นําท่านอื่นๆ ประณามการโจมตีพลเรือนทุกกรณี เรียกร้องให้มีการหยุดยิง เรียกร้องให้มีการปล่อยตัวตัวประกันพลเรือนและผู้ถูกจับกุมในทันทีโดยไม่มีเงื่อนไข ซึ่งนายกรัฐมนตรีต้องการให้ปล่อยตัวชาวไทยเร็วที่สุด เห็นใจญาติพี่น้องที่ต้องการรับบุคคลอันเป็นที่รักกลับบ้าน และไม่ต้องการให้มีการสูญเสียเพิ่มเติมไม่ว่ากรณีใดก็ตาม” นายชัย กล่าว
รัฐบาลไทย-ข่าวทำเนียบรัฐบาล-​รมว.พิพัฒน์ เผย หน่วยงานในสังกัด ก.แรงงาน ลงพื้นที่ร่วมพิธีศพแรงงานไทยที่เสียชีวิตจากอิสราเอล
วันเสาร์ที่ 21 ตุลาคม 2566
21/10/2566
​รมว.พิพัฒน์ เผย หน่วยงานในสังกัด ก.แรงงาน ลงพื้นที่ร่วมพิธีศพแรงงานไทยที่เสียชีวิตจากอิสราเอล
​รมว.พิพัฒน์ เผย หน่วยงานในสังกัด ก.แรงงาน ลงพื้นที่ร่วมพิธีศพแรงงานไทยที่เสียชีวิตจากอิสราเอล
วันที่ 21 ตุลาคม 2566 นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยถึงความคืบหน้าภายหลังจากที่เมื่อวานนี้ (20 ต.ค.66) ร่างของแรงงานไทยที่เสียชีวิตจากสถานการณ์ความไม่สงบในอิสราเอล ทั้ง 8 ราย ที่สถานทูตฯ ส่งมาชุดแรกได้เคลื่อนย้ายศพกลับไปให้ครอบครัวเพื่อประกอบพิธีทางศาสนายังภูมิลําเนาแล้วนั้น ซึ่งในส่วนของกระทรวงแรงงาน ผมได้รับรายงานจากปลัดกระทรวงแรงงานว่า มีหน่วยงานในสังกัดกระทรวงแรงงานจังหวัด อุดรธานี ศรีสะเกษ นครราชสีมา ขอนแก่น ชัยภูมิ และสุโขทัย ซึ่งเป็นจังหวัดพื้นที่ภูมิลําเนาของแรงงานที่เสียชีวิตได้เดินทางลงพื้นที่นําพวงหรีดไปมอบเพื่อแสดงความอาลัยกับครอบครัวผู้เสียชีวิตพร้อมร่วมพิธีบําเพ็ญกุศลศพแล้ว
ด้าน นายไพโรจน์ โชติกเสถียร ปลัดกระทรวงแรงงาน กล่าวว่า ผมได้รับรายงานจากแรงงานจังหวัดอุดรธานี ศรีสะเกษ นครราชสีมา ขอนแก่น ชัยภูมิ และสุโขทัย ว่า ทันทีที่ได้มีการเคลื่อนย้ายร่างของแรงงานที่เสียชีวิตจากความไม่สงบในอิสราเอลไปถึงภูมิลําเนา หน่วยงานในสังกัดกระทรวงแรงงาน ได้นําพวงรีดของท่านพิพัฒน์ รัชกิจประการ รัฐมนตรีว่าการกระทรวงแรงงาน และของปลัดกระทรวงแรงงาน ไปร่วมแสดงความอาลัย กับหน่วยงานราชการต่าง ๆ ในพื้นที่ อาทิ ผู้ว่าราชการจังหวัด กระทรวงการต่างประเทศ กระทรวงการพัฒนาสังคมและความมั่นคงของมนุษย์ องค์กรปกครองส่วนท้องถิ่น และอีกหลายหน่วยงานต่างร่วมส่งพวงหรีดแสดงความเสียใจ พร้อมกับร่วมประกอบพิธีสวดพระอภิธรรมศพด้วย
สําหรับความคืบหน้าสถานการณ์การให้ความช่วยเหลือพี่น้องแรงงานไทยในประเทศอิสราเอล ซึ่งจากรายงานของฝ่ายแรงงานประจําสถานเอกอัครราชทูต ณ กรุงเทลอาวีฟ พบว่า ล่าสุดมีแรงงานไทยได้ลงทะเบียนกรอกแบบฟอร์มแจ้งความประสงค์เดินทางกลับประเทศไทยกับทางสถานทูตฯ แล้ว 8,439 คน ไม่ประสงค์กลับ 118 คน ถูกจับไปเป็นตัวประกัน 19 ราย บาดเจ็บ 16 ราย ยังไม่สามารถระบุชื่อได้ 1 ราย เสียชีวิต 31 ราย นําศพกลับไทยแล้ว 8 ราย โดยขณะนี้มีแรงงานไทยที่เดินทางกลับมาแล้ว เป็นจํานวนทั้งสิ้น 2,319 คน
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​บริษัท SALIC ของซาอุดีฯ ยินดีส่งเสริมความร่วมมือกับไทย ในด้านการเกษตร ปศุสัตว์ และอาหาร
วันเสาร์ที่ 21 ตุลาคม 2566
21/10/2566
​บริษัท SALIC ของซาอุดีฯ ยินดีส่งเสริมความร่วมมือกับไทย ในด้านการเกษตร ปศุสัตว์ และอาหาร
​บริษัท SALIC ของซาอุดีฯ ยินดีส่งเสริมความร่วมมือกับไทย ในด้านการเกษตร ปศุสัตว์ และอาหาร
วันนี้ (21 ต.ค. 2566) เวลา 9.00 น. (ตามเวลาท้องถิ่นกรุงริยาด ซึ่งช้ากว่าไทย 4 ชั่วโมง) ณ โรงแรม Ritz Carlton กรุงริยาด ซาอุดีอาระเบีย นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะกับ วศ. ซุลัยมาน อัรรุมัยฮ์ (Sulaiman AlRumaih) ประธานคณะกรรมการบริหาร (CEO) บริษัท Saudi Agricultural and Livestock Investment Company (SALIC) ดําเนินธุกกิจปศุสัตว์รายใหญ่ของซาอุดีอาระเบีย สรุปสาระสําคัญดังนี้
นายกฯ ตอกย้ําความมุ่งมั่นของรัฐบาลใหม่ที่จะสานต่อความสําเร็จ ของรัฐบาลที่ผ่านมา และส่งเสริมความสัมพันธ์กับ ภาคเอกชนซาอุดีอาระเบีย รวมทั้ง ผลักดันความร่วมมือด้านการค้าและการลงทุน กับ SALIC ในด้านการเกษตร ปศุสัตว์ และอาหาร เพื่อความกินดีอยู่ดีของประชาชนทั้งสองฝ่าย
ในการนี้ได้เชิญ SALIC เยือนไทยเพื่อเข้าร่วมการประชุม คณะกรรมการด้านการลงทุน ภายใต้สภาความร่วมมือ ซาอุดีอาระเบีย – ไทย (STCC) ครั้งที่ 1 ที่ประเทศไทย
โดย Salic ต้องการรับการสนับสนุนการลงทุนของบริษัทในสาขาที่ไทย มีศักยภาพ เช่น การเกษตร การประมง การเพาะเลี้ยง สัตว์น้ํา ปศุสัตว์ ฯลฯ และประสงค์ให้ไทยเพิ่มการลงทุนในซาอุดีอาระเบีย
ทั้งนี้ บริษัท Saudi Agricultural and Livestock Investment Company (SALIC) อยู่ภายใต้กองทุนเพื่อการลงทุนสาธารณะ (Public Investment Fund: PIF) ของรัฐบาลซาอุดีฯ โดยมีวัตถุประสงค์เพื่อลงทุนทั้งในและต่างประเทศเพื่อสร้างความมั่นคงทางอาหารให้แก่ซาอุดีฯ โดยมีสาขาการลงทุนที่สําคัญ เช่น การเกษตร การซื้อขายธัญพืช ข้าว และเนื้อสัตว์ และตั้งเป้าเป็นบริษัทชั้นนําในด้านความมั่นคงทางอาหารของโลก
รัฐบาลไทย-ข่าวทำเนียบรัฐบาล-“พิมพ์ภัทรา” เตรียมประกาศใช้มาตรฐาน “เครื่องวัดปริมาณแอลกอฮอล์จากลมหายใจ”
วันเสาร์ที่ 21 ตุลาคม 2566
21/10/2566
“พิมพ์ภัทรา” เตรียมประกาศใช้มาตรฐาน “เครื่องวัดปริมาณแอลกอฮอล์จากลมหายใจ”
“พิมพ์ภัทรา” เตรียมประกาศใช้มาตรฐาน “เครื่องวัดปริมาณแอลกอฮอล์จากลมหายใจ”
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ตนได้เตรียมประกาศมาตรฐาน “เครื่องวัดปริมาณแอลกอฮอล์จากลมหายใจ” เพื่อสนับสนุนนโยบายรัฐบาลด้านการเมาแล้วขับ ซึ่งเป็นสาเหตุหนึ่งของการเกิดอุบัติเหตุบนท้องถนน ตลอดจนส่งเสริมให้เจ้าหน้าที่ตํารวจ และบุคลากรทางการแพทย์ รวมถึงหน่วยงานที่เกี่ยวข้องสามารถนําไปใช้อ้างอิงในกระบวนการยุติธรรมได้อย่างถูกต้องแม่นยํา ซึ่งจะช่วยลดความขัดแย้งระหว่างเจ้าหน้าที่และประชาชน โดยเฉพาะนักดื่มสายแข็งที่เมาแล้วขับ และมักจะร้องเรียนกล่าวหาการปฏิบัติหน้าที่ของพนักงานเจ้าหน้าที่ ทั้งนี้ บอร์ด สมอ. ได้มีมติเห็นชอบมาตรฐานดังกล่าวแล้วเมื่อวันที่ 17 ตุลาคม 2566 ที่ผ่านมา
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนรองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยภายหลังการประชุมบอร์ด สมอ. เมื่อวันที่ 17 ตุลาคม 2566 ที่ผ่านมาว่า นอกจากบอร์ดจะเห็นชอบมาตรฐาน “เครื่องวัดปริมาณแอลกอฮอล์จากลมหายใจ” แล้ว ยังเห็นชอบแผนการจัดทํามาตรฐานของ สมอ. ประจําปีงบประมาณ 2567 ที่เสนอทั้งหมด 600 มาตรฐาน แบ่งเป็นมาตรฐานกําหนดใหม่ 443 มาตรฐาน และมาตรฐานเดิมที่ต้องทบทวนให้ทันสมัยอีก 157 มาตรฐาน ครอบคลุมกลุ่มอุตสาหกรรม S-curve 105 มาตรฐาน เช่น ยานยนต์สมัยใหม่ อิเล็กทรอนิกส์อัจฉริยะ การเกษตรและเทคโนโลยีชีวภาพ ฯลฯ กลุ่ม New S-curve 120 มาตรฐาน เช่น หุ่นยนต์เพื่ออุตสาหกรรม การบินและโลจิสติกส์ เชื้อเพลิงชีวภาพและเคมีชีวภาพ การแพทย์ครบวงจร ฯลฯ กลุ่มมาตรฐานตามนโยบาย 32 มาตรฐาน เช่น นวัตกรรม สมุนไพร ฯลฯ กลุ่มส่งเสริมผู้ประกอบการ 163 มาตรฐาน และกลุ่มอุตสาหกรรมอื่นๆ 23 มาตรฐาน เช่น เครื่องใช้ไฟฟ้า เคมีภัณฑ์ ฯลฯ
ด้าน นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า มาตรฐาน “เครื่องวัดปริมาณแอลกอฮอล์จากลมหายใจ” มีข้อกําหนดที่สําคัญ เช่น วัดความเที่ยงตรงแม่นยําของเครื่องวัดปริมาณแอลกอฮอล์ โดยการฉีดก๊าซเข้าเครื่องวัดแอลกอฮอล์อย่างต่อเนื่องซ้ํา ๆ 20 ครั้ง เพื่อจําลองลมหายใจของผู้ขับขี่ ต้องได้ค่าความเข้มข้นของแอลกอฮอล์ที่อ่านได้จากเครื่องวัดที่มีค่าความคลาดเคลื่อนอยู่ในเกณฑ์การยอมรับของเครื่องมือ คือ ไม่เกิน 4 มิลลิกรัมเปอร์เซ็นต์ โดยกําหนดปริมาณลมที่หายใจออก ต้องไม่น้อยกว่า 1.2 ลิตร และเวลาที่หายใจออกต้องไม่น้อยกว่า 5 วินาที เครื่องวัดแอลกอฮอล์ต้องจัดเก็บข้อมูลผลการวัดสําหรับการใช้งาน และสามารถเรียกดูได้แต่ไม่สามารถปรับแก้ไขข้อมูลได้ และแสดงผลเป็นตัวเลขที่ถูกต้องชัดเจน เป็นต้น คาดว่าจะประกาศใช้มาตรฐานนี้ได้ภายใน 2 เดือน เพื่อให้หน่วยงานที่เกี่ยวข้องได้นําไปใช้” นายวันชัยฯ กล่าว
19 ตุลาคม 2566
รัฐบาลไทย-ข่าวทำเนียบรัฐบาล-ดีอี อบรมการใช้เทคโนโลยีและโปรแกรมเฉพาะทางสมัยใหม่ สำหรับ “พนักงานเจ้าหน้าที่ตาม พ.ร.บ.คอมฯ”
วันเสาร์ที่ 21 ตุลาคม 2566
ดีอี อบรมการใช้เทคโนโลยีและโปรแกรมเฉพาะทางสมัยใหม่ สําหรับ “พนักงานเจ้าหน้าที่ตาม พ.ร.บ.คอมฯ”
ดีอี อบรมการใช้เทคโนโลยีและโปรแกรมเฉพาะทางสมัยใหม่ สําหรับ “พนักงานเจ้าหน้าที่ตาม พ.ร.บ.คอมฯ”
​
วานนี้( 20ตุลาคม2566)นายเวทางค์ พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานในการมอบประกาศนียบัตรสําหรับผู้ผ่านการอบรม“แต่งตั้งเป็นพนักงานเจ้าหน้าที่ตามพ.ร.บ.ว่าด้วยการกระทําความผิดเกี่ยวกับเพื่อคอมพิวเตอร์ฯและผู้ปฏิบัติงานที่เกี่ยวกับการสืบสวนสอบสวนณห้องพระอินทร์1-2โรงแรมอัศวินแกรนด์คอนเวนชั่นหลักสี่กรุงเทพฯโดยการอบรมเพื่อสร้างความรู้และทักษะสําคัญในการสืบสวนสอบสวนเก็บรวมรวมพยานหลักฐานทางดิจิทัลการใช้โปรแกรมเฉพาะทางดิจิทัลการวิเคราะห์ข้อมูลดิจิทัลสมัยใหม่วิธีการป้องกันปราบปรามอาชญากรรมออนไลน์ที่เหมาะสมทั้งของไทยและวิธีการในต่างประเทศ
นายเวทางค์พ่วงทรัพย์รองปลัดกระทรวงดิจิทัลฯกล่าวว่ารัฐมนตรีประเสริฐให้นโยบายดีอีต้องดึงกําลังของหน่วยงานต่างๆช่วยงานเร่งเพิ่มพนักงานเจ้าหน้าที่ตามพ.ร.บ.คอมฯเร่งให้ความรู้และเครื่องมือทันสมัยปราบโจรออนไลน์สําหรับระยะเร่งด่วนใน2เดือนนี้ตั้งเป้าหมายพัฒนาพนักงานเจ้าหน้าที่ให้ได้จํานวน500คนซึ่งดีอีจะมีการจัดอบรมและสอบพนักงานเจ้าหน้าที่ตามพ.ร.บ.คอมฯโดยเร็วจากวันนี้อีก3รุ่นเพื่อให้เป็นกําลังสําคัญในการป้องการปราบปรามอาชญากรรมออนไลน์และขอเชิญชวนหน่วยงานที่บังคับใช้กฎหมายเกี่ยวกับการป้องกันปราบปรามโจรออนไลน์หรือหน่วยงานที่มีความสนใจพัฒนาทักษะความรู้ด้านอาชญากรรมออนไลน์สมัยใหม่สามารถติดต่อมาที่ดีอีได้ซึ่งอาจเป็นการอบรมพัฒนาทักษะความรู้โดยไม่ต้องสอบเป็นพนักงานเจ้าหน้าที่ตามพ.ร.บ.คอมฯก็ได้ดีอียินดีหารือเพื่อจัดหลักสูตรที่เหมาะสมตามความต้องการของหน่วยงานได้
สําหรับการอบรมนี้มีระยะเวลา5วันก่อนการแต่งตั้งเป็นพนักงานเจ้าหน้าที่ตามพ.ร.บ.คอมฯโดยมีบุคลากรจากสํานักงานตํารวจแห่งชาติหลายกองบัญชาการเช่นกองบัญชาการตํารวจสอบสวนกลางและกองบัญชาสืบสวนสอบสวนการกระทําความผิดทางเทคโนโลยี(ตํารวจไซเบอร์)เป็นต้นรวมทั้งจากกรมสอบสวนคดีพิเศษ(DSI)และสถาบันนิติวิทยาศาสตร์ของกระทรวงยุติธรรมและกรมสรรพากรของกระทรวงการคลังเป็นต้นโดยมีผู้เข้าร่วมอบรมครั้งนี้ประมาณ100คนซึ่งเมื่ออบรมจบ5วันเต็มแล้วจะต้องมีการทดสอบความรู้ก่อนถึงจะได้รับการแต่งตั้งเป็นพนักงานเจ้าหน้าที่ตามพ.ร.บ.คอมฯ
“รมว.ดีอีมีความห่วงใยต่อปัญหาโจรออนไลน์แก๊งคอลเซ็นเตอร์การหลอกลวงออนไลน์ที่มีความรุนแรงมากการทํางานป้องกันปราบปรามแบบเดิมๆคงไม่สามารถแก้ปัญหานี้ได้รมว.ประเสริฐได้มีนโยบายให้ดึงกําลังของหน่วยงานต่างๆช่วยงานเร่งเพิ่มพนักงานเจ้าหน้าที่ตามพ.ร.บ.คอมฯเพิ่มใช้เทคโนโลยีและโปรแกรมเฉพาะทางสมัยใหม่เพื่อเร่งปราบโจรออนไลน์”นายเวทางค์กล่าวในตอนท้าย
____________
รัฐบาลไทย-ข่าวทำเนียบรัฐบาล-นายกฯ  เผย นายกฯซาอุฯ ปีติ หลังไทยหนุนให้เป็นเจ้าภาพฟุตบอลโลก2034 รวมทั้งขอให้สนับสนุนในการเป็นเจ้าภาพเอ็กซ์โป
วันศุกร์ที่ 20 ตุลาคม 2566
20/10/2566
นายกฯ  เผย นายกฯซาอุฯ ปีติ หลังไทยหนุนให้เป็นเจ้าภาพฟุตบอลโลก2034 รวมทั้งขอให้สนับสนุนในการเป็นเจ้าภาพเอ็กซ์โป
นายกฯ  เผย นายกฯซาอุฯ ปีติ หลังไทยหนุนให้เป็นเจ้าภาพฟุตบอลโลก2034 รวมทั้งขอให้สนับสนุนในการเป็นเจ้าภาพเอ็กซ์โป
วันนี้ ( 20 ตุลาคม 2566) เวลา 13.30 น. (ตามเวลาท้องถิ่นซึ่งช้ากว่าประเทศไทย 4 ชั่วโมง) ที่ซาอุดิอาระเบีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึง สมาพันธ์ฟุตบอลเอเชีย ได้มีมติเมื่อวันที่ 19 ตุลาคมที่ผ่านมาว่า จะสนับสนุนซาอุดีอาระเบียเป็นเจ้าภาพฟุตบอลโลก 2034 หรืออีก 12 ปีข้างหน้า ซึ่งเจ้าชายมุฮัมมัด บิน ซัลมาน บิน อับดุลอะซีซ อาล ซะอูด มกุฎราชกุมาร และนายกรัฐมนตรี แห่งราชอาณาจักรซาอุดีอาระเบีย เคยโทรศัพท์มาหาตนด้วยตัวเองเมื่อ 10 วันที่แล้ว ขอให้ประเทศไทยสนับสนุน โดย ณ เวลานั้น ตนเองได้แบ่งรับแบ่งสู้ เพราะเวลานั้น เรายังไม่ทราบว่าอาเซียนจะเป็นเจ้าภาพหรือเปล่า แต่เมื่อวันที่ชัดเจนแล้ว ตนเองจึงได้ตอบรับท่านไปว่าเรายินดีที่จะสนับสนุนซาอุดีอาระเบีย
"ท่านทรงปีติยินดีมาก และพูดติดตลกว่าเราติดคนไทยอยู่หนึ่ง และท่านก็บอกอีกว่าจะมีเอ็กซ์โปอีกครั้งหนึ่งในปี 2030 ซึ่งซาอุดีอาระเบียก็อยากจะเป็นเจ้าภาพอีกเช่นกัน ท่านก็บอกอยากให้ไทยช่วย ซับพอร์ต ท่านบอกขอติดไว้สองหนด้วยกัน ถือได้ว่า เป็นการพูดคุยด้วยบรรยากาศที่มีมิตรภาพที่ดี ท่านเองทรงให้ความกรุณาดูแลทีมไทยแลนด์ที่มาที่ซาอุดีอาระเบียอย่างดี"นายกรัฐมนตรีกล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดโอกาสให้พี่น้องเกษตรกรในพื้นที่จังหวัดพังงา
วันเสาร์ที่ 21 ตุลาคม 2566
รัฐมนตรีเกษตรฯ เปิดโอกาสให้พี่น้องเกษตรกรในพื้นที่จังหวัดพังงา
รัฐมนตรีเกษตรฯ เปิดโอกาสให้พี่น้องเกษตรกรในพื้นที่จังหวัดพังงา ชี้แจงปัญหาความร้อน พร้อมมอบหน่วยงานที่เกี่ยวข้องเร่งดําเนินการแก้ไขอย่างจริงจังและให้เกิดความยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่รับฟังปัญหาจากพี่น้องเกษตรกรและติดตามการดําเนินงานของหน่วยงานในสังกัดกระทรวงเกษตรและสหกรณ์ ทั้งในเรื่องเป้าหมายการยกระดับสินค้าเกษตร ทั้งเกษตรกรแปลงใหญ่ปาล์มน้ํามัน และการขับเคลื่อนมังคุดทิพย์พังงาสู่สินค้าเกษตรมูลค่าสูง ภายใต้ BCG Model ฤดูกาลผลิต ปี พ.ศ. 2566 และผลการเข้าตรวจสอบห้องเย็นในพื้นที่จังหวัดพังงา ณ องค์การบริหารส่วนตําบลบางวัน ต.บางวัน อ.คุระบุรี จ.พังงา
ทั้งนี้ จังหวัดพังงามีพื้นที่เกษตรกรรม 1.008 ล้านไร่ คิดเป็นร้อยละ 18.66 ของพื้นที่ทั้งหมด พื้นที่เกษตรกรรมส่วนใหญ่ ร้อยละ 81.80 ใช้สําหรับปลูกไม้ยืนต้น และไม้ผล มีพืชเศรษฐกิจหลัก ได้แก่ ยางพารา ปาล์มน้ํามัน มังคุดทิพย์พังงา และทุเรียน ซึ่งภาคการเกษตรถือว่ามีความสําคัญที่ช่วยเศรษฐกิจในช่วงสถานการณ์โควิด-19 ทําให้จังหวัดพังงาไม่ได้รับผลกระทบมากนัก และสามารถผ่านพ้นวิกฤติไปได้ด้วยดี ซึ่งผลิตภัณฑ์มวลรวมของจังหวัด หรือ GPP ในปี 2564 มีมูลค่า 48,408 ล้านบาท เป็นมูลค่าในภาคการเกษตร 18,054 ล้านบาท คิดเป็นร้อยละ 37.30 นอกจากนี้ ยังมีภาคประมงที่สร้างรายได้ ร้อยละ 60 ของสัดส่วน GPP ภาคเกษตร อย่างไรก็ตาม จังหวัดพังงาได้ให้ความสําคัญในการส่งเสริมและพัฒนาภาคการเกษตรตลอดมา โดยได้ขับเคลื่อนนโยบายของกระทรวงเกษตรและสหกรณ์เพื่อให้เกษตรกรมีความมั่นคงในอาชีพ สามารถยกระดับความเป็นอยู่ของพี่น้องเกษตรกรให้กินดีอยู่ดี
รัฐมนตรีว่าการกระทรวงเกษตรและสหกรณ์ กล่าวว่า ถึงแม้ว่าจังหวัดพังงาจะเป็นเมืองท่องเที่ยว ที่มีนักท่องเที่ยวเข้ามาปีละหลายล้านคน แต่ภาคการเกษตรก็ยังเป็นอาชีพที่หล่อเลี้ยง สร้างรายได้หลัก และขับเคลื่อนเศรษฐกิจของจังหวัด ซึ่งรายได้หลักของพี่น้องเกษตรกรส่วนใหญ่มาจากยางพารา ปาล์มน้ํามัน ไม้ผล และสินค้าด้านการประมง ซึ่งปัญหาหลักของพี่น้องเกษตรกรในพื้นที่จังหวัดภาคใต้ รวมทั้งจังหวัดพังงา จะเป็นเรื่องของราคาพืชผลทางการเกษตร รวมถึงปัญหาด้านแหล่งน้ํา และเอกสารสิทธิ์ในที่ดินทํากิน ซึ่งเป็นเรื่องที่ต้องเร่งแก้ไขปัญหาและบูรณาการทํางานอย่างแท้จริง จึงได้มอบหมายหน่วยงานที่เกี่ยวข้องเร่งดําเนินการแก้ไขปัญหาให้พี่น้องเกษตรกรอย่างจริงจังและให้เกิดความยั่งยืน
ในการนี้ รัฐมนตรีว่าการกระทรวงเกษตรและสหกรณ์ได้มอบอุปแรณ์การรวบรวม/กระจายผลผลิตมังคุด จํานวน 2,450 ใบ ให้กับตัวแทนกลุ่มเกษตรกรผู้ปลูกมังคุดในพื้นที่จังหวัดพังงา จํานวน 7 อําเภอ มอบเวชภัณฑ์สําหรับดูแลสุขภาพสัตว์ และแร่ธาตุอาหารสัตว์ จํานวน 50 ชุด ให้กับตัวแทนกลุ่มเกษตรกรผู้เลี้ยงโคเนื้อ มอบพันธุ์ปลาน้ําจืด (ปลาตะเพียน และปลาสุลต่าน) ให้กับเกษตรกร จํานวน 10 ราย และมอบเงินอุดหนุนเสริมสร้างความเข้มแข็งองค์กรชุมชนประมงพื้นบ้าน ชุมชนละ 100,000 บาท จํานวน 4 ชุมชน
รัฐบาลไทย-ข่าวทำเนียบรัฐบาล-รมว.เกษตรฯ ยืนยัน พร้อมสร้างอ่างเก็บน้ำคลองลำรูใหญ่ หวังเพิ่มน้ำต้นทุนแก่ชาวพังงา
วันเสาร์ที่ 21 ตุลาคม 2566
รมว.เกษตรฯ ยืนยัน พร้อมสร้างอ่างเก็บน้ําคลองลํารูใหญ่ หวังเพิ่มน้ําต้นทุนแก่ชาวพังงา
รมว.เกษตรฯ ยืนยัน พร้อมสร้างอ่างเก็บน้ําคลองลํารูใหญ่ หวังเพิ่มน้ําต้นทุนแก่ชาวพังงา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามความก้าวหน้าการก่อสร้างอ่างเก็บน้ําคลองลํารูใหญ่ ณ อาคารอเนกประสงค์เทศบาลตําบลลําแก่น ต.ลําแก่น อ.ท้ายเหมือง จ.พังงา ซึ่งจังหวัดพังงามีเนื้อที่ประมาณ 3,435,935 ไร่ แบ่งเป็น พื้นที่เกษตร 1,086,345 ไร่ พื้นที่ป่า 1,181,655 ไร่ พื้นที่แหล่งน้ํา 954,306 ไร่ และอื่น ๆ 213,629 ไร่ กระทรวงเกษตรฯ โดยกรมชลประทาน ได้ดําเนินการพัฒนาแหล่งน้ําในพื้นที่จังหวัดพังงาแล้วรวมทั้งหมด 179 โครงการ อาทิ ฝายทดน้ํา และอาคารอัดน้ํา เป็นต้น เพื่อเป็นแหล่งน้ําต้นทุนให้กับชาวพังงาได้มีน้ําไว้ใช้ในการอุปโภคบริโภคและการเกษตร มีพื้นที่รับประโยชน์กว่า 60,960 ไร่ แต่เนื่องจากจังหวัดพังงาไม่มีแหล่งเก็บน้ําประเภทอ่างเก็บน้ําที่จะใช้ในการบริหารจัดการน้ําได้อย่างมีประสิทธิภาพ ส่งผลให้ในช่วงฤดูแล้งน้ําในลําน้ําจะแห้ง และในช่วงฤดูฝนมักเกิดน้ําหลากเข้าท่วมพื้นที่ชุมชน
โดยหนึ่งในแผนงานโครงการสําคัญในพื้นที่อําเภอท้ายเหมือง คือ โครงการก่อสร้างอ่างเก็บน้ําคลองลํารูใหญ่ ความจุสูงสุด 14.40 ล้านลูกบาศก์เมตร ซึ่งผ่านกระบวนการมีส่วนร่วมของประชาชน มีมติเห็นชอบให้กรมชลประทานสร้างอ่างเก็บน้ํา เพื่อบรรเทาความเดือดร้อนของพี่น้องประชาชนที่ต้องประสบปัญหาความเดือดร้อนจากการขาดแคลนน้ํา ปัจจุบันอยู่ระหว่างขออนุญาตใช้พื้นที่จากกรมป่าไม้ โดยมีแผนดําเนินการก่อสร้างในปี 2568 - 2571 หากดําเนินการแล้วเสร็จ จะช่วยเพิ่มน้ําต้นทุนสนับสนุนในพื้นที่อําเภอท้ายเหมือง และอําเภอตะกั่วป่า และยังช่วยส่งน้ําให้กับพื้นที่ชลประทาน 1,200 ไร่ ในพื้นที่ตําบลลําแก่น อําเภอท้ายเหมือง และยังเป็นแหล่งน้ําต้นทุนเพื่อสนับสนุนอุตสาหกรรมการท่องเที่ยว ส่งน้ําให้กับฐานทัพท่าเรือและท่าเรือทับละมุ รวมถึงรองรับการเปิดสนามบินแห่งใหม่ของจังหวัดพังงาด้วย
นอกจากนี้ รมว.กษ. ยังได้รับฟังปัญหาจากพี่น้องประชาชนในพื้นที่ ทั้งในเรื่องปัญหาที่ดินทํากิน และปัญหาการทําประมง อีกทั้งยังมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกร จํานวน 50 ราย มอบพันธุ์ปลากะพงแดงให้เกษตรกร มอบพันธุ์กุ้งแชบ๊วยสําหรับปล่อยลงแหล่งน้ําในชุมชน จํานวน 100,000 ตัว มอบอุปกรณ์ในการบ่มน้ําผึ้งเพื่อการผลิตน้ําผึ้งคุณภาพสู่สินค้าเกษตรมูลค่าสูง ให้กับกลุ่มแปลงใหญ่ผึ้งโพรงตําบลลําแก่น พร้อมเยี่ยมชมนิทรรศการสินค้าเกษตรมูลค่าสูง อําเภอท้ายเหมืองด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนำไปช่วยเหลือผู้ประสบอุทกภัย
วันเสาร์ที่ 21 ตุลาคม 2566
21/10/2566
ปลัดฯ ณัฐพล นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
ปลัดฯ ณัฐพล นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
วันนี้ (20 ตุลาคม 2566) ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม นายสุรพล ชามาตย์ นางสุชาดา โพธิ์เจริญ ที่ปรึกษาปลัดกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายศุภกิจ บุญศิริ รองอธิบดีกรมโรงงานอุตสาหกรรม นายวัชรุน จุ้ยจําลอง รองอธิบดีกรมส่งเสริมอุตสาหกรรม นายเอกนิติ รมยานนท์ นายวีรพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม นางศิริเพ็ญ เกียรติเฟื่องฟู นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายนรุณ สุขสมาน รองเลขาธิการสํานักงานคณะกรรมการอ้อยและน้ําตาลทราย นําทีม MIND มาร่วมกันแพค “ถุงยิ้มพิมพ์ใจ MIND ไม่ทิ้งกัน” จํานวน 2,000 ถุง เตรียมนําไปช่วยเหลือผู้ประสบอุทกภัย
หลังจากนั้น ปลัดกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจากกรมส่งเสริมอุตสาหกรรม สํานักงานมาตรฐานผลิตภัณฑ์อุตสาหกรรม สํานักงานคณะกรรมการอ้อยและน้ําตาลทราย สถาบันพลาสติก สํานักงานอุตสาหกรรมจังหวัดจันทบุรี สํานักงานอุตสาหกรรมจังหวัดตราด สํานักงานอุตสาหกรรมจังหวัดสระแก้ว สํานักงานอุตสาหกรรมจังหวัดชลบุรี สํานักงานอุตสาหกรรมจังหวัดสมุทรปราการ สํานักงานอุตสาหกรรมจังหวัดสมุทรสงคราม เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมช. ไชยา ติดตามสถานการณ์ผนังกั้นน้ำชำรุด พร้อมเปิดงานธนาคารโค-กระบือ เพื่อเกษตรกร
วันศุกร์ที่ 20 ตุลาคม 2566
รมช. ไชยา ติดตามสถานการณ์ผนังกั้นน้ําชํารุด พร้อมเปิดงานธนาคารโค-กระบือ เพื่อเกษตรกร
รมช. ไชยา ติดตามสถานการณ์ผนังกั้นน้ําชํารุด พร้อมเปิดงานธนาคารโค-กระบือ เพื่อเกษตรกร ตามพระราชดําริ มอบปัจจัยการผลิตให้เกษตรกร จ.สกลนคร 111 ราย
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจติดตามสถานการณ์ผนังกั้นน้ําชํารุด ณ บ้านหนองใส ตําบลโคกก่อง อําเภอเมือง จังหวัดสกลนคร โดยสถานการณ์ปัจจุบันพนังกั้นน้ําฝั่งขวาของลําน้ําก่ําบริเวณบ้านหนองใส ถูกน้ํากัดเซาะชํารุด ความยาวประมาณ 30 เมตร น้ําไหลเข้าท่วม พื้นที่เพาะปลูกของเกษตรกรพื้นที่หมู่บ้านหนองใส ตําบลโคกก่อง อําเภอเมืองสกลนคร และบ้านปอ ตําบลด่านม่วงคํา อําเภอโพน นาแก้ว จังหวัดสกลนคร ประมาณ 3,500 ไร่ เบื้องต้น โครงการส่งน้ําและบํารุงรักษาน้ําก่ํา โครงการชลประทาน ชลประทานสกลนคร ร่วมกับองค์การบริหารส่วนตําบลโคกก่อง ศูนย์ป้องกันและบรรเทาสาธารณภัย เขต 7 สกลนคร และส่วนราชการทุกภาคส่วน ร่วมกันบูรณาการซ่อมแซมปิดคันกั้นน้ําให้ไม่ไหลเข้าท่วมพื้นที่แล้ว พร้อมทั้งบรรเทาความเดือดร้อนผู้ประสบอุทกภัยด้วยการมอบถุงยังชีพ จํานวน 300 ชุด ทั้งนี้ รมช.ไชยาได้มอบหมายให้เกษตรและสหกรณ์จังหวัดสกลนคร รายงานความเสียหายด้านเกษตร (พืช ปศุสัตว์ และประมง) ให้ส่วนกลางดูแลต่อไป
หลังจากนั้น รมช. ไชยา ร่วมเป็นประธานพิธีเปิดโครงการธนาคารโค-กระบือ เพื่อเกษตรกร ตามพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 และปล่อยขบวนเสบียงหญ้าอาหารสัตว์ ช่วยเหลือภัยพิบัติน้ําท่วม ณ โรงเรียนหนองหอย ตําบลเชียงเครือ อําเภอเมือง จังหวัดสกลนคร พร้อมมอบปัจจัยการผลิตให้กับเกษตรกร 111 ราย
"เจ้าหน้าที่ปศุสัตว์ใช้กฎหมายเป็นเครื่องมือในการเข้าตรวจค้นห้องเย็นตามพื้นที่ต่าง ๆ ไม่มีการพกอาวุธเข้าตรวจสอบในพื้นที่ จึงต้องขอความร่วมมือฝ่ายความมั่นคงระดับจังหวัดช่วยสนธิกําลังตรวจค้นห้องเย็นร่วมกัน คาดว่าต้นทางการนําเข้าเนื้อเถื่อนมาจากตู้คอนเทนเนอร์ โดยสําแดงเอกสารเป็นปลาหรือเม็ดพลาสติก นําผ่านศุลกากรแล้วลําเลียงสินค้าไปยังห้องเย็นต่าง ๆ ดังนั้นการตรวจค้นตามจุดต่าง ๆ เป็นมาตรการดูแลพี่น้องเกษตรกรรายย่อยให้จําหน่ายสินค้าได้ราคาตามกลไกตลาด และปกป้องผู้บริโภคให้ได้รับสินค้าที่ถูกสุขอนามัย" รมช. ไชยา ให้สัมภาษณ์เพิ่มเติม
นอกจากนี้ รัฐมนตรีช่วยฯ ไชยา ได้ลงพื้นที่ตรวจราชการ ณ สหกรณ์การเลี้ยงปศุสัตว์ กรป.กลางโพนยางคํา จํากัด ตําบลโนนหอม อําเภอเมือง จังหวัดสกลนคร โดยเข้าเยี่ยมชมร้านจัดจําหน่ายสินค้า และโรงฆ่าสัตว์ ซึ่งได้มาตรฐานการผลิตอาหารที่ดี (GMP : Good Manufacturing Practice) มีสินค้าเกษตร ได้แก่ เนื้อโคขุนโพนยางคํา เป็นสินค้าอัตลักษณ์พื้นถิ่น (GI) อีกด้วย
รัฐบาลไทย-ข่าวทำเนียบรัฐบาล-"คารม" เผย MEA ร่วมกับ ธอส. เปิดสินเชื่อดอกเบี้ยต่ำ สำหรับผู้ที่ต้องการขอกู้หรือกู้เพิ่ม เพื่อซื้ออุปกรณ์หรือสิ่งอำนวยความสะดวกผลิตภัณฑ์และบริการของการไฟฟ้านครหลวง
วันเสาร์ที่ 21 ตุลาคม 2566
21/10/2566
"คารม" เผย MEA ร่วมกับ ธอส. เปิดสินเชื่อดอกเบี้ยต่ํา สําหรับผู้ที่ต้องการขอกู้หรือกู้เพิ่ม เพื่อซื้ออุปกรณ์หรือสิ่งอํานวยความสะดวกผลิตภัณฑ์และบริการของการไฟฟ้านครหลวง
"คารม" เผย MEA ร่วมกับ ธอส. เปิดสินเชื่อดอกเบี้ยต่ํา สําหรับผู้ที่ต้องการขอกู้หรือกู้เพิ่ม เพื่อซื้ออุปกรณ์หรือสิ่งอํานวยความสะดวกผลิตภัณฑ์และบริการของการไฟฟ้านครหลวง ผ่อนนานสูงสุด 20 ปี เริ่มต้นเพียงเดือนละ 800 บาท
วันนี้ (21 ต.ค. 66) นายคารม พลพรกลาง รองโฆษกประจําสํานักนายกรัฐมนตรี กล่าวว่า รัฐบาล โดยการไฟฟ้านครหลวง หรือ MEA ในฐานะหน่วยงานรัฐวิสาหกิจในสังกัดกระทรวงมหาดไทย มีภารกิจสําคัญภายใต้วิสัยทัศน์ Energy for city life, Energize smart living ในการขับเคลื่อนพลังงานเพื่อวิถีชีวิตเมืองมหานคร นอกจากภารกิจหลักในด้านการจําหน่ายไฟฟ้าแล้ว ปัจจุบัน MEA ยังได้ดําเนินธุรกิจเกี่ยวเนื่อง KEN by MEA ที่ตอบสนองความต้องการใช้ไฟฟ้าครอบคลุม 4 บริการ คือ ธุรกิจออกแบบติดตั้งระบบไฟฟ้า EPC (Engineering Procurement and Construction) ธุรกิจบํารุงรักษาระบบไฟฟ้า PM (Preventive Maintenance) ธุรกิจติดตั้งโซลาร์เซลล์ (Solar Cell) และธุรกิจบริการเกี่ยวกับ EV (EV Charger) ซึ่งมาพร้อมทีมที่ปรึกษามืออาชีพที่มีความเชี่ยวชาญด้านธุรกิจไฟฟ้า มีมาตรฐานการติดตั้งที่ปลอดภัย พร้อมให้คําปรึกษาโดยวิศวกรผู้เชี่ยวชาญ ไปจนถึงการรับแจ้งปัญหาขัดข้องตลอด 24 ชั่วโมง
นายคารม กล่าวว่า MEA ร่วมมือกับ ธนาคารอาคารสงเคราะห์ (ธอส. ) ซึ่งเป็นสถาบันการเงินของรัฐ ออกมาตราการช่วยเหลือให้ลูกค้าประชาชนสามารถเข้าถึงสินเชื่ออัตราดอกเบี้ยต่ํามากขึ้น ด้วยการจัดทํา “สินเชื่อพร้อมใช้ ปี 2566” อัตราดอกเบี้ยปีที่ 1-2 เท่ากับ MRR-2% ต่อปี (4.90%) ปีที่ 3 เท่ากับ MRR-0.75% ต่อปี (6.15%) เฉลี่ยอัตราดอกเบี้ย 3 ปีแรก เท่ากับ 5.316% ต่อปี และปีที่ 4 จนถึงตลอดอายุสัญญา เท่ากับ MRR (อัตราดอกเบี้ย MRR ของ ธอส. ในปัจจุบันอยู่ที่ 6.90% ต่อปี) สําหรับผู้ที่ต้องการขอกู้หรือกู้เพิ่ม เพื่อซื้ออุปกรณ์หรือสิ่งอํานวยความสะดวก สําหรับผลิตภัณฑ์และบริการของการไฟฟ้านครหลวง ที่ใช้พลังงานที่เป็นมิตรต่อสิ่งแวดล้อม ผ่อนชําระนานสูงสุด 20 ปี กรณีกู้ 1 แสนบาท ผ่อนชําระเริ่มต้นเพียงเดือนละ 800 บาท
"สําหรับความร่วมมือในครั้งนี้ เป็นการเพื่ออํานวยความสะดวกให้ประชาชนสามารถเข้าถึงบริการ KEN by MEA ได้ง่ายยิ่งขึ้นด้วยการขอสินเชื่อดอกเบี้ยต่ํา ช่วยเพิ่มทางเลือกให้ประชาชนได้รับบริการด้านระบบไฟฟ้าที่มีมาตรฐานความปลอดภัยสูง เพิ่มประสิทธิภาพการใช้ไฟฟ้า และการใช้พลังงานที่เป็นมิตรต่อสิ่งแวดล้อม ส่งเสริมให้เกิดความยั่งยืนด้านพลังงาน และยกระดับคุณภาพชีวิตให้กับประชาชน ตามนโยบายของรัฐบาล" นายคารม กล่าว
รัฐบาลไทย-ข่าวทำเนียบรัฐบาล-นายกฯ เดินหน้าสานต่อสัมพันธ์ไทย-ซาอุฯ หวังเพิ่มขีดการสามารถแข่งขันการค้า-ลงทุน
วันเสาร์ที่ 21 ตุลาคม 2566
21/10/2566
นายกฯ เดินหน้าสานต่อสัมพันธ์ไทย-ซาอุฯ หวังเพิ่มขีดการสามารถแข่งขันการค้า-ลงทุน
นายกฯ เดินหน้าสานต่อสัมพันธ์ไทย-ซาอุฯ หวังเพิ่มขีดการสามารถแข่งขันการค้า-ลงทุน
วันนี้ (21 ตุลาคม 2566) เวลา 10.30 น. ณ กรุงริยาด ราชอาณาจักรซาอุดีอาระเบีย นายเศรษฐา ทวีสิน นายกรัฐมนตรีและ รัฐมนตรีว่าการกระทรวงการคลัง ให้สัมภาษณ์ถึงผลสําเร็จในการเยือนราชอาณาจักรซาอุดีอาระเบีย ว่า เมื่อคําว่าที่ 20 ต.ค. เอกอัครราชทูตไทย ประจํากรุงริยาด ได้เลี้ยงรับรองอาหารค่ําให้กับตนเองและคณะ โดยได้พบกับทีมประเทศไทย และเจ้าหน้าที่ทางพาณิชย์การค้า การลงทุน ซึ่งได้แลกเปลี่ยนความคิดเห็นระหว่างกัน ทั้งนี้ ทางเอกอัครราชทูตไทยได้ให้ข้อคิดว่า ความจริงแล้วศักยภาพการค้า การลงทุน ที่ซาอุฯ ยังสูงมาก ไม่ว่าจะเป็นเรื่องการขยายการค้า ด้านการเกษตร เชิงพาณิชย์ และการลงทุน โดยบีโอไอได้แจ้งว่าต้องการเจ้าหน้าที่ประจําซาอุฯ หลังจากพูดคุยกันแล้ว ตนเองมีความเข้าใจถึงความต้องการตรงนี้ และอยากให้เอกอัครราชทูตได้เขียนมาว่า เหตุผลที่ต้องการคืออะไร เพราะถือว่าเป็นประเทศหลักที่รัฐบาลเพิ่งเปิดความสัมพันธ์ใหม่อีกครั้ง หลังจากที่ปิดไปนาน ถือว่าเป็นประเทศที่ไทยอยากมีความสัมพันธ์กันเพิ่มขึ้น และเพิ่มขีดความสามารถทางการแข่งขัน การค้า การลงทุนขึ้นไปอีก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ ร่วมกับหน่วยงานที่เกี่ยวข้อง หารือแนวทางการขับเคลื่อนงานของคณะอนุกรรมการด้านกฎหมายและกระบวนการยุติธรรม
วันศุกร์ที่ 20 ตุลาคม 2566
20/10/2566
กระทรวงยุติธรรม โดยกรมคุ้มครองสิทธิฯ ร่วมกับหน่วยงานที่เกี่ยวข้อง หารือแนวทางการขับเคลื่อนงานของคณะอนุกรรมการด้านกฎหมายและกระบวนการยุติธรรม
กระทรวงยุติธรรม โดยกรมคุ้มครองสิทธิฯ ร่วมกับหน่วยงานที่เกี่ยวข้อง หารือแนวทางการขับเคลื่อนงานของคณะอนุกรรมการด้านกฎหมายและกระบวนการยุติธรรม
ในวันศุกร์ที่ ๒๐ ตุลาคม ๒๕๖๖ เวลา ๑๓.๐๐ น. ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมหารือแนวทางการขับเคลื่อนงานของคณะอนุกรรมการด้านกฎหมายและกระบวนการยุติธรรม โดยมี นายยู่สิน จินตภากร ผู้ช่วยรัฐมนตรีประจํากระทรวงยุติธรรม คณะที่ปรึกษารัฐมนตรีฯ นายมานพ ศีรีภูวดล (สมาชิกสภาผู้แทนราษฎร พรรคก้าวไกล) ผู้แทนจากสํานักงานกองทุนยุติธรรม กองกฎหมาย สํานักงานปลัดกระทรวงยุติธรรม กรมสอบสวนคดีพิเศษ สํานักงานคณะกรรมการกฤษฎีกา และผู้แทนขบวนการประชาชนเพื่อสังคมที่เป็นธรรม (ขปส.) เข้าร่วม และมี นางสุจิตรา แก้วไกร รองอธิบดีกรมคุ้มครองสิทธิและเสรีภาพ พร้อมด้วย นางสาวเปรมยุดา ตันติกนกพร ผู้อํานวยการกองพิทักษ์สิทธิและเสรีภาพ และคณะ เป็นฝ่ายเลขานุการ และในโอกาสนี้ ผู้แทนขบวนการประชาชนเพื่อสังคมที่เป็นธรรม (ขปส.) ได้มอบช่อดอกไม้แสดงความยินดีกับ รัฐมนตรีว่าการกระทรวงยุติธรรม ในการเข้ามารับตําแหน่งในกระทรวงยุติธรรม อีกด้วย
สําหรับการประชุมหารือในครั้งนี้ สรุปสาระสําคัญได้ ดังนี้ ๑.กรณีปรับปรุงแก้ไข พ.ร.บ.กองทุนยุติธรรม พ.ศ. ๒๕๕๘ และระเบียบที่เกี่ยวข้องมีจํานวน ๑๐ ประเด็น เพื่อส่งเสริมการเข้าถึงกระบวนการยุติธรรมของคนจน ตั้งแต่เริ่มต้นจนสิ้นสุดกระบวนการยุติธรรม โดยมอบหมายให้กองทุนยุติธรรมจัดประชุมเชิงปฏิบัติการ (WorkShop) เพื่อรับฟังความคิดเห็นของ ขปส.ก่อนวันที่ ๒ พฤศจิกายน ๒๕๖๖ ๒. กรณีร่างกฎหมายนิรโทษกรรมแก่ราษฎรซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ พ.ศ. .... เข้าสู่คณะรัฐมนตรีและบังคับใช้กฎหมาย ภายใน ๑๐๐ วัน โดยรัฐมนตรีเสนอให้ออกเป็นพระราชบัญญัติ ฯ และปรับปรุงเนื้อหาให้ครอบคลุมกับผู้ได้รับผลกระทบ โดยให้กรมคุ้มครองสิทธิฯ จัดประชุมรับฟังความเห็นของภาควิชาการ หน่วยงานราชการ และตัวแทน ขปส. เพื่อร่างข้อเสนอ/ความเห็นร่วมกัน ๓.เห็นด้วยกับการศึกษาแนวทางในการใช้ระบบไต่สวนในการพิจารณาคดีแทนระบบกล่าวหาในคดีที่เกี่ยวกับสิทธิมนุษยชนและคดีที่เกี่ยวกับที่ดิน ทรัพยากร ป่าไม้ และสิ่งแวดล้อม ๔.มีการนัดหมายการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖ ในวันที่ ๒ พฤศจิกายน ๒๕๖๖ ณ กระทรวงยุติธรรม โดยมอบหมายให้กรมคุ้มครองสิทธิฯ และผู้แทน (ขปส.) ร่วมพิจารณาจัดทําระเบียบวาระมานําเสนอ โดยจัดทํากรอบหน้าที่การทํางาน และจัดทํารายงานสถานะของคดีความ จํานวน ๓๙ กรณี เข้าสู่วาระการประชุม ๕.รัฐมนตรีฯ เน้นการทํางานให้มีผลงาน เห็นเป็นรูปธรรมมากกว่าประชุมอย่างเดียว พร้อมแก้ไขกฎหมายและกระบวนการยุติธรรม ให้มีความทันสมัย เพื่อให้ประชาชนเข้าถึงความยุติธรรมได้จริง